A történelem szóbeli elbeszélgetésen alapvető követelményt jelentenek a NAT-ban az Ember és társadalom műveltségi területen 5-8. évfolyam számára kijelölt fejlesztési feladatok, valamint a kerettanterv általános iskolára meghatározott történelem szaktárgyi tananyaga (fogalmak, adatok). Az iskola által megjelölt három alternatíva közül kell a diáknak egyet kiválasztania a felkészülés során. A szóbeli elbeszélgetésen csak az ahhoz az alternatívához kapcsolódó a két témakörből (egy egyetemes és egy magyar történelmi) kap forrásfeldolgozásra épülő, kompetenciaalapú feladatot a tanuló. A 2018/2019-as tanévre meghirdetett felvételi eljárás során az alábbi témakörök közül kell választani.

|  |  |  |
| --- | --- | --- |
|  | **Egyetemes történelem** | **Magyar történelem** |
| **1. alternatíva** | **A világ és Európa a kora újkorban** | **Hazánk a XX. század első felében** |
| **2. alternatíva** | **A forradalmak és a polgárosodás kora Európában és a nemzetállamok kora** | **A magyarság beilleszkedése Európába** |
| **3. alternatíva** | **A nagyvilág a XX. század első felében** | **A forradalmak és a polgárosodás kora Magyarországon** |

**A témakörök részletezett tartalma:**

|  |  |  |
| --- | --- | --- |
|  | **Témakör cím** | **A témakörhöz tartozó témák a NAT alapján** |
| **Egyetemes történelem** | **A világ és Európa a kora újkorban** | 1. A földrajzi felfedezések.
2. Vallási újítók (reformáció és katolikus megújulás).
3. Fényes uralkodói udvarok.
4. Az európai hatalmak és a gyarmatok, az észak-amerikai gyarmatok függetlenségi harca
 |
| **A forradalmak és a polgárosodás kora Európában és a nemzetállamok kora** | 1. Az ipari forradalom találmányai.
2. Az egységes német nemzetállam létrejötte.
3. Polgárháború az Egyesült Államokban.
4. A tudomány és a technika fejlődése, birodalmak versenye a világ újrafelosztásáért, élet a gyarmatokon. Szövetségi rendszerek kialakulása.
 |
| **A nagyvilág a XX. század első felében** | 1. Az első világháború jellemzői és következményei Európában
2. A nagy gazdasági világválság és követ­kezményei az Egyesült Államokban és Európában.
3. Diktatúrák és diktátorok Európában.
4. A második világháború jellemzői és következményei.
 |
| **Magyar történelem** | **A magyarság beilleszkedése Európába** | 1. Károly Róbert és Nagy Lajos.
2. Hunyadi János a török ellenes küzdelmek élén.
3. Hunyadi Mátyás és udvara.
4. A mohácsi csata és következményei (1526-1566)
 |
| **A forradalmak és a polgárosodás kora Magyarországon** | 1. A magyar reformkor képviselői (Széchenyi, Kossuth, Kölcsey, Wesselényi).
2. A forradalom és szabadságharc céljai, eredményei és kiemelkedő személyiségei.
3. A megtorlás és a kiegyezés Magyarországon.
4. Magyarország fejlődése a dualizmus korában.
 |
| **Hazánk a XX. század első felében** | 1. Az első világháború jellemzői és következményei Magyarországon.
2. A trianoni országvesztés és következményei.
3. A Horthy-korszak meghatározó vonásai és jelentős politikusai.
4. Magyarország a második világháborúban.
 |

A diák által kiválasztott témakörökhöz kapcsolódó szaktárgyi ismeretek mellett a következő szempontok alapján értékeljük a felvételizőket: kapcsolatteremtés, interakció, együttműködés, szókincs és kifejező készség, fantázia, kreativitás, asszociációs képesség. Az egyes elemek arányát az alábbi táblázat tartalmazza.

|  |  |  |
| --- | --- | --- |
| **Tananyag** | 40% | 20 pont |
| **Kapcsolatteremtés** | 5% | 5 pont |
| **Interakció, együttműködés** | 5% |
| **Szókincs és kifejező készség** | 20% | 10 pont |
| **Fantázia, kreativitás** | 10% | 5 pont |
| **Asszociációs képesség** | 20% | 10 pont |
| **Összesen** | **100%** | **50 pont** |